stanford-oval/wikipedia huggingface dataset:
Jakkiliitin

2 ja 3 -napaiset jakkiliittimet. (1-runko, 2-oikea, 3-vasen/mono, 4-eristin)
3,5 mm uros jakkiliitin
4-napainen liitin
Jakkiliitin, myös plugiliitin, 6,35 mm plugi tai 3,5 mm plugi, on erityisesti äänitekniikassa käytetty liitin. Nimitys plugi tulee englannin kielestä:  engl. jack pistukka ja engl. plug pistoke.
Lisäksi vanhoissa käsikäyttöisissä puhelinkeskuksissa on ollut käytössä Bantam (TT) pistoke, 4,47 mm pistoke, joita edelleenkin käytetään analogisissa syntetisaattoreissa, äänitysstudioissa sekä radio- ja tv-studioissa.[lähde? ]
Jakkiliittimen rakenne on koaksiaalinen. Se on tavallisimmin kaksi- tai kolminapainen, esimerkiksi kuulokkeissa ja sähkökitaran mikrofonikaapeleissa käytetty, yleensä 6,35, 4,4 (Pentaconn, balansoitu viisinapainen stereo), 3,5 tai 2,5 mm läpimittainen pistoke. Kolminapaiset on tarkoitettu stereo- ja kaksinapaiset monokäyttöön.
Yleisimmistä liittimistä koot 1/4 tuuma on sama kuin 6,35 mm, mutta 1/8 tuuma ei ole täysin sama kuin 3,5 mm. 1/8 tuuma on 3,175 mm ja se on ollut englantilaisessa systeemissä joskus 1960-luvulla. Standardoinnissa 1/4 tuuma säilyi, mutta 1/8 tuuman korvasi 3,5 mm.
Jakkiliittimiä on saatavina sekä koiras- että naarastyyppisinä. Koirasliittimiä on saatavana sekä suorana että 90 asteen kulmassa olevana.
Naaraspuolisia liittimiä on olemassa sekä kuulokejatkojohdoissa käytettäviä johtimeen liitettäviä versioita että laitteisiin kiinteästi asennettavia runkopistukoita.  Runkoon asennettavissa versioissa on usein apukosketin, joka katkaisee virran kaiuttimista kun kuuloke liitetään. 6,35 millistä naarastyyppistä liitintä käytetään usein audiomiksereissä ja kitaravahvistimissa.
Kolminapaista liitintä voi käyttää myös balansoidussa monofonisessa kytkennässä XLR-liittimien tapaan, jolloin häiriöherkkys mikrofonikäytössä pienenee.
Liittimestä on olemassa myös nelinapainen versio, jota voi käyttää esimerkiksi analogisissa headseteissä eli kuulokemikrofoneissa. Toteutus vaatii toimiakseen myös nelinapaisen naarasliittimen. Neljännellä navalla voidaan myös syöttää stereoäänen rinnalle esimerkiksi komposiittivideosignaali.
James Callis

| James Callis |
| --- | --- |
 Callis Comic-Conissa vuonna 2009.
Henkilötiedot
Syntynyt: 4. kesäkuuta 1971 (ikä 53) Lontoo, Englanti
Puoliso:  Neha Callis
Näyttelijä
Merkittävät roolit:  Gaius Baltar (Taisteluplaneetta Galactica)
Aiheesta muualla
IMDb 
James Callis (s. 4. kesäkuuta 1971 Lontoo, Englanti) on brittiläinen näyttelijä. Hänet tunnetaan parhaiten roolistaan Gaius Baltarina televisiosarjassa Taisteluplaneetta Galactica (2004–2009) ja sitä edeltäneessä samannimisessä minisarjassa vuodelta 2003. Hän voitti roolistaan Gaius Baltarina Saturn-palkinnon vuonna 2006. Callis on esiintynyt muun muassa myös Bridget Jonesin ystävänä Tomina vuoden 2001 elokuvassa Bridget Jones – elämäni sinkkuna ja sen jatko-osassa Bridget Jones: Elämä jatkuu vuodelta 2004. Hän on naimisissa Neha Callisin kanssa. Callis on juutalainen.
Kusunoki (1945)

| Kusunoki / 楠 |
| --- | --- |

Aluksen vaiheet
Rakentaja:  Yokosukan laivastoarsenaali
Kölinlasku:  9. marraskuuta 1944
Laskettu vesille:  8. tammikuuta 1945
Palveluskäyttöön:  28. huhtikuuta 1945
Poistui palveluskäytöstä:  5. lokakuuta 1945
Loppuvaihe:  Britannialle 1947
Tekniset tiedot
Uppouma:  1 289 t (normaali) 1 555 t (kuormattu)
Pituus:  98 m (vesiraja) 100 m (kokonaispituus)
Leveys:  9,35 m
Syväys:  3,37 m
Koneteho:  19 000 shp
Nopeus:  27,8 solmua
Aseistus
Aseistus:  3 × 127 mm/40 type 89 24 × 25 mm ilmatorjuntatykkiä 4 × 610 mm torpedoputkea 60 × syvyyspommia
Kusunoki (jap. 楠) oli keisarillisen Japanin laivaston vuonna 1945 valmistunut Tachibana-luokan hävittäjä toisessa maailmansodassa.
Valmistus

Alus tilattiin vuoden 1944 hankinnoissa Yokosukan laivastontelakalta, missä köli laskettiin 9. marraskuuta 1944. Se laskettiin vesille 8. tammikuuta 1945 ja otettiin palvelukseen 28. huhtikuuta.
Palvelus

Alus poistettiin alusluettelosta 5. lokakuuta 1945. Se aloitti 1. joulukuuta kotiutettujen sotilaiden kuljetukset Japaniin. Alus luovutettiin 17. heinäkuuta 1947 sotakorvauksena Britannialle.
Kyberturvallisuus

Kyberturvallisuus on turvallisuuden osa-alue, jolla pyritään sähköisen ja verkotetun yhteiskunnan turvallisuuteen. Kyberturvallisuudessa tunnistetaan, ehkäistään ja varaudutaan sähköisten ja verkotettujen järjestelmien häiriöiden vaikutuksiin yhteiskunnan kriittisiin toimintoihin. Kyberturvallisuusajattelussa yhdistyy tietoturvallisuuden, jatkuvuuden hallinnan ja yhteiskunnan kriisivarautumisen ajattelua.
Useat yhteiskunnan kriittiset toiminnot kuten esimerkiksi rahaliikenne, energiantuotanto, vesihuolto ja lennonjohto ovat riippuvaisia tietojärjestelmien ja verkkojen toimivuudesta. Näitä toimintoja tukeviin järjestelmiin ja verkkoihin kohdistuvien häiriöiden syy voi olla tietoturvakysymyksissä, kuten haittaohjelmissa tai vikaantuvissa laitteissa, mutta häiriön vaikutus yhteiskunnan näkökulmasta tarkasteltuna muodostaa kyberturvallisuusuhkan. Olennaista kyberturvallisuusuhkien tarkastelussa on fyysisen maailman vaikutusten tarkastelu erona tietojärjestelmävaikutuksiin.
Kyberturvallisuus Suomessa

Suomen valtion ensimmäinen kyberturvallisuusstrategia hyväksyttiin valtioneuvoston yleisistunnossa 24. tammikuuta 2013. Se pohjautuu Tasavallan presidentin ja valtioneuvoston ulko- ja turvallisuuspoliittisen ministerivaliokunnan päätökseen 8. maaliskuuta 2011. Suomessa kyberturvallisuus on määritelty mm. tavoitetilaksi, jossa kyberympäristöön voidaan luottaa ja jossa sen toiminta turvataan. Se pitää sisällään toimenpiteet, joiden avulla voidaan ennakoivasti hallita ja tarvittaessa sietää erilaisia kyberuhkia ja niiden vaikutuksia.
Kokonaisturvallisuuden järjestelyt on kuvattu valtioneuvoston 5.12.2012 periaatepäätöksessä kokonaisturvallisuudesta. Yhteiskunnan elintärkeiden toimintojen turvaamisen periaatteet on puolestaan kuvattu Yhteiskunnan turvallisuusstrategiassa (julkaistu 2010).
Turvallisuuskomitea (tammikuuhun 2013 turvallisuus- ja puolustusasiain komitea TPAK) seuraa strategian toimeenpanoa. Osana kyberstrategian toteuttamista perustettiin Viestintävirastoon CERT-toiminnat kokoamalla erityinen Kyberturvallisuuskeskus vuoden 2014 alussa. Ensimmäinen kansallisen kyberturvallisuusstrategian toimeenpano-ohjelman Turvallisuuskomitea hyväksyi 11.3.2014.
Vuonna 2018 Suomen kyberpuolustuksen suunnittelun johdossa oleva prikaatikenraali Mikko Heiskanen näki 2013 kyberstrategian tavoitteiden toteutuneen huonosti. Hän kaipasi kipeästi uuden tiedustelulain lupaamia mahdollisuuksia ja sanoi, että kyberturvallisuuden kokoavaksi johtajaksi tarvittaisiin pieni johtoelin, joka loisi yhteisen tilannekuvan ja ennusteen valtiojohdolle.
Kirjallisuutta

Järvinen, Petteri: Kyberuhkia ja somesotaa.  Docendo, 2018.  ISBN 9789522915283.
Limnéll, Jarno & Majewski, Klaus & Salminen, Mirva: Kyberturvallisuus.  Docendo, 2014.  ISBN 9789522910479.
Peltomäki, Juha & Norppa, Kati: Rikos meni verkkoon : näkökulmia kyberrikollisuuteen ja verkkoturvallisuuteen.  Talentum, 2015.  ISBN 9789521423956.
Aiheesta muualla

Kuvia tai muita tiedostoja aiheesta Kyberturvallisuus Wikimedia Commonsissa
Turvallisuuskomitean sihteeristö: Suomen kyberturvallisuusstrategia ja taustamuistio (PDF) yhteiskunnanturvallisuus.fi.  24.1.2013.
Vaara vaanii verkossa - Suomesta kehitetään kyberturvallisuuden mallimaata  29.09.2012. MTV3.
Candolin, Catharina: Kyberturvallisuus / Kyberpuolustus -blogi kyberturvallisuus.blogspot.fi.
Puolustusvoimat: Kyberturvallisuuden kehittäminen osana yhteiskunnan kokonaisturvallisuutta puolustusvoimat.fi.  19.09.2013. Arkistoitu 12.8.2014. Viitattu 11.8.2014.
Bits of Freedom: Julkinen konsultaatio verkko- ja tietoturvan (NIS) parantamisesta Euroopassa effi.org.  11.10.2012 (suom. Effi ry 7.3.2013).
Kyberturvallisuus (Arkistoitu – Internet Archive), Helsingin Sanomien kokoelma kyberturvallisuutta koskevista artikkeleista.
RFC 4949 - Internet Security Glossary, Version 2 (informatiivinen, ei standardi) (englanniksi)
Jeswin Aldrin

| Mitalit> Maa:  Intia.Miesten yleisurheilu.Sisäratojen Aasian-mestaruuskilpailut  | Mitalit> Maa:  Intia.Miesten yleisurheilu.Sisäratojen Aasian-mestaruuskilpailut  | Mitalit> Maa:  Intia.Miesten yleisurheilu.Sisäratojen Aasian-mestaruuskilpailut  | Maa:  Intia> Miesten yleisurheilu. |
| --- | --- | --- | --- |
|  Hopeaa | Astana 2023 | pituushyppy |  |
Jeswin Aldrin (s. 24. joulukuuta 2001) on intialainen pituushyppääjä.
Aldrin ylitti kahdeksan metriä ensimmäisen kerran Thiruvananthapuramissa maaliskuussa 2022 ja kohensi ennätyksensä lukemiin 826 cm muutamaa viikkoa myöhemmin Thenhipalamissa. Eugenen MM-kilpailuissa hän karsiutui loppukilpailusta jäätyään tulokseen 778. Hän saavutti sisäratojen Aasian-mestaruuskilpailuissa hopeaa Astanassa 2023 Intian halliennätyksellä 797 cm. Hän hyppäsi Intian ulkoratojen ennätyksen 842 Bellaryssa 2. maaliskuuta 2023. Saman vuoden Budapestin MM-kilpailuissa hän sijoittui 11:nneksi.
LAME

| LAME |
| --- | --- |


Luoja:  Mike Cheng
Kehittäjä:  The LAME development team
Kehityshistoria
Ensijulkaisu:  1998
Vakaa versio:  3.100 (13. lokakuuta 2017)
Tiedot
Ohjelmistotyyppi:  Koodekki
Alusta:  Alustariippumaton
Lisenssi:  LGPL
Aiheesta muualla
Verkkosivusto
Versiohallinta
LAME (engl. LAME Ain't an MP3 Encoder, suom. LAME ei ole MP3-enkooderi) on avoimen lähdekoodin MP3-enkooderi.
LAME on lisensoitu LGPL-lisenssillä.
LAME on komentoriviohjelma, jota levitetään vain lähdekoodina. Siksi sen käyttö voi tuottaa aloittelijoille vaikeuksia. Useat ohjelmat hyödyntävät kuitenkin LAMEa käyttämälle siihen perustuvia kirjastoja MP3-enkoodaukseen.
Historia

LAMEn ensimmäinen betaversio julkaistiin syyskuussa 1998.
Mike Cheng kehitti LAMEn alun perin parannuksina 8Hz-MP3-enkooderiin.
MP3 oli kuitenkin patenttien suojaama ja patenttien haltijat vaativat tiedostomuodon purkuun ja pakkaukseen pystyviltä laitteilta ja ohjelmistoilta lisenssimaksuja.
Tämän vuoksi Cheng ja muut kehittäjät hylkäsivät alkuperäisen ohjelman ja alkoivat kehittää LAMEa muutostiedostoina MPEG-standardin referenssitoteutukseen, joka tunnettiin nimellä "dist10". Koska näin jaettu ohjelmakoodi ei pystynyt tuottamaan MP3-tiedostoa tai edes kääntynyt ilman yhdistämistä referenssitoteutukseen, vältettiin lisensointivaatimukset.
Viimein toukokuussa 2000 viimeiset ISO:n lähdekoodin osat poistettiin ohjelmasta ja se julkaistiin itsenäisesti kääntyvänä ohjelmana ja LGPL-lisenssillä.
Kehittäjät korostivat ohjelman olevan kehitys- ja tutkimusprojekti, jonka tavoitteena oli parantaa MP3-teknologiaa. Useimmat uskoivat käännetyn ohjelman levittämisen olevan laitonta ilman lisenssia Yhdysvalloissa, Euroopassa ja Japanissa, jossa MP3-patentit olivat voimassa. LAME-projekti ei ikinä joutunut oikeustoimien kohteeksi, mutta julkaisi vain ohjelman lähdekoodin demonstraatiotarkoituksiin.
MP3-patentit vanhenivat huhtikuussa 2017, joten se on nykyisin vapaa tiedostoformaatti.
Aiheesta muualla

Kotisivu
James Pazhayattil

James Pazhayattil (26. heinäkuuta 1934 Puthenchira – 10. heinäkuuta 2016) oli intialainen syyrialais-malabarilaiskatolisen kirkon piispa. Hänet vihittiin papiksi 3. lokakuuta 1961 ja nimitettiin Irinjalakudan hiippakunnan johtoon 22. kesäkuuta 1978. Piispaksi vihkiminen seurasi 10. syyskuuta. Pääkonsekraattorina toimi Joseph Parecattil, jota avustivat Joseph Kundukulam ja Joseph Irimpen.
Pazhayattil jäi eläkkeelle 15. tammikuuta 2010.
James Pike

James Albert Pike (14. helmikuuta 1913 – syyskuu 1969) oli yhdysvaltalainen episkopaalisen kirkon pappi. Hänet vihittiin papiksi vuonna 1946, ja hän toimi Kalifornian piispana vuosina 1958–1966. Pike oli kristittyjen keskuudessa radikaali ajattelija, joka kyseenalaisti useita uskon perusoppeja.
Vuonna 1966 Piken poika Jim teki itsemurhan New Yorkissa. Tämän jälkeen Pike väitti todistaneensa toistuvaa poltergeistia kotonaan. Hän pyrki aktiivisesti yhteyteen edesmenneen poikansa kanssa jopa meedio Arthur Fordin välityksellä. Hän kuoli epäselvissä olosuhteissa syyskuussa 1969 autonsa hajottua Israelin autiomaahan.
LAPAn lento 3142

| LAPAn lento 3142 |
| --- | --- |
 Onnettomuuskone toukokuussa 1999.
Yhteenveto
Päivämäärä:  31. elokuuta 1999
Onnettomuustyyppi:  virheellinen siivekeasetus, epäonnistunut lentoonlähtö
Tapahtumapaikka:  Jorge Newberyn lentoasema, Buenos Aires, Argentiina
 :  34°34′01″S, 058°24′07″W
Lähtöpaikka:  Jorge Newberyn lentoasema, Buenos Aires
Määränpää:  Ingeniero Aeronáutico Ambrosio L. V. Taravellan kansainvälinen lentoasema, Córdoba
Kuolleita:  65 (2 maassa)
Loukkaantuneita:  40 (3 maassa)
Eloonjääneitä:  37
Lentokone
Konetyyppi:  Boeing 737-204C
Lentoyhtiö:  Líneas Aéreas Privadas Argentinas
Rekisteritunnus:  LV-WRZ
Matkustajia:  95
Miehistöä:  5
LAPAn lento 3142 oli Líneas Aéreas Privadas Argentinasin reittilento Argentiinan pääkaupungista Buenos Airesista Córdobaan. Lennolla 31. elokuuta 1999 käytetyn Boeing 737-204C -koneen lentoonlähtö epäonnistui miehistön unohdettua laskea laskusiivekkeet, ja kone syöksyi autotielle kiitotien päässä. Onnettomuuslennolla oli 95 matkustajaa ja viisi miehistön jäsentä, joista yhteensä 63 kuoli onnettomuudessa. Lisäksi kaksi ihmistä tiellä olleessa autossa kuoli ja kolme loukkaantui.
Tapahtumat

Lennon 3142 oli tarkoitus lähteä Jorge Newberyn lentoasemalta kello 20.36 paikallista aikaa. Perämies ja matkustamohenkilökunta saapuivat ensimmäisinä valmistelemaan konetta lähtöä varten. Perämies ilmoitti mekaanikolle tarvittavan polttoaineen määrän ja kehotti tankkaamaan kaiken siipien polttoainesäiliöihin. Edellisen lennon jäljiltä polttoainetta oli myös koneen rungossa olevassa säiliössä, josta mekaanikko alkoi siirtää sitä siipiin.
Kapteeni saapui koneelle polttoaineen siirron aikana ärtyisänä. Hän heitti paperinsa maahan ja katkaisi myöhemmin polttoaineen syötön keskisäiliöstä siipiin. Kapteenin saapumista seuranneiden neljän minuutin aikana hän keskusteli kuitenkin hyväntuulisesti perämiehen ja purserin kanssa purserin henkilökohtaisista ongelmista. Purserin lähdettyä ohjaamosta keskustelu siirtyi kapteenin perheessä olleeseen arkaluontoiseen ja kiistanalaiseen ongelmaan, ja keskustelun sävy muuttui. Kapteeni kertoi perämiehelle ”elävänsä kovia aikoja”, johon perämies vastasi, että hänelläkin oli huono päivä.
Keskusteluaan edelleen jatkaen miehistö alkoi käydä läpi tarkastuslistoja lähtöä varten. Asiaan liittymättömän keskustelun ja henkilökohtaisten ongelmien aiheuttaman stressin yhdistelmä sai heidät hyppäämään vahingossa joidenkin tarkastuslistan kohtien yli, ja koneen laskusiivekkeet jäivät laskematta lentoonlähtöä varten. He jatkoivat keskustelua tarkastuslistojen läpikäynnin lomassa myös moottorien käynnistämisen ja rullauksen ajan. Koneen päästyä kiitotien luokse edellä olleet lentokoneet sekä saapuvien lentojen ruuhka viivästyttivät lentoonlähtöä. Kapteeni ja perämies jatkoivat odotuksen ajan keskustelua ja tupakoivat.
Lento 3142 pääsi lopulta aloittamaan lähtökiitonsa kello 20.53. Lähtökiidon aikana kuului laskusiivekkeiden väärästä asennosta varoittava varoitusääni, jonka miehistö jätti huomiotta. Koneen saavutettua rotaationopeuden miehistö nosti koneen nokkaa. Se nousi ilmaan, mutta sakkasi ja osui ILS-järjestelmän antenniin, lentoaseman aitaan, bussipysäkkiin, kahteen autoon, kahteen kaivinkoneeseen ja maapenkkaan. Onnettomuudessa ja sitä seuranneessa tulipalossa kuoli sadasta koneessa olleesta ihmisestä 63. Loput 37 loukkaantuivat, osa heistä vakavasti. Lisäksi autoissa olleista ihmisistä kaksi kuoli ja kolme loukkaantui.
Onnettomuuden syyt

Argentiinan ilmavoimien alainen onnettomuuslautakunta totesi onnettomuuden välittömäksi syyksi miehistön virheen: he unohtivat laskea laskusiivekkeet lentoonlähtöä varten ja jättivät huomiotta tästä varoittaneen äänen. Onnettomuuden syntyyn vaikuttaneiksi tekijöiksi lautakunta listasi muun muassa miehistön kurittomuuden, tarpeettomat keskustelut lähtövalmistelujen aikana, lentäjien toimintakykyyn vaikuttaneet henkilökohtaiset ongelmat sekä puutteet prosesseissa lentäjien henkilökohtaisten ongelmien tunnistamiseksi.
Onnettomuustutkintaa kritisoitiin siitä, että se vieritti kaiken vastuun onnettomuudesta lentäjille, eikä keskittynyt esimerkiksi lentoyhtiön vastuuseen lentäjien toimintakunnon arvioinnissa tai lentäjien koulutuksessa ilmenneisiin ongelmiin.
Lennon 3142 kulkema reitti kiitotien päässä sijaitsevan autotien poikki.
Jealous Lover (EP)

| Jealous Lover Rainbow |
| --- | --- | --- |

EP-levyn tiedot
 Äänitetty : 1981,  paitsi ”Weiss Heim” 1979
 Julkaistu: 1981
 Formaatti: LP
 Tuottaja(t): Roger Glover
 Tyylilaji: hard rock, AOR
 Kesto: 17.23
 Levy-yhtiö: Polydor Records
Listasijoitukset
  147. (1981)
Rainbow’n muut julkaisut
| Difficult to Cure 1981 | Jealous Lover 1981 | Straight Between the Eyes 1982 |
Jealous Lover on Rainbow’n vuonna 1981 julkaistu EP-levy. Sen a-puolen kappaleita ”Jealous Lover” ja ”Weiss Heim” ei ollut aiemmin julkaistu Yhdysvalloissa, b-puolella olivat puolestaan yhtyeen viimeisimpien hittisinglejen nimikappaleet ”Can’t Happen Here” ja ”I Surrender”. Jealous Lover -EP:tä ei ole koskaan julkaistu CD-muodossa.
Kappaleet

A-puoli
Jealous Lover – 3.10 ( säv. Joe Lynn Turner, Ritchie Blackmore )
”Can’t Happen Here” -singlen b-puoli, 1981.
Weiss Heim – 5.10 ( säv. Blackmore )
”All Night Long” -singlen b-puoli, 1979.
B-puoli
Can’t Happen Here – 5.02 (säv. Blackmore, Roger Glover)
I Surrender – 4.01 (säv. Russ Ballard)
Kuningassaniaiskasvit

| Kuningassaniaiskasvit |
| --- | --- |
 Rotkomonarkkisaniainen (Todea barbara).
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Sanikkaiset Pteridophyta
Luokka::  Polypodiopsida
Lahko::  Osmundales
Heimo::  Kuningassaniaiskasvit Osmundaceae  Bercht. & J.Presl
Katso myös
   Kuningassaniaiskasvit Wikispeciesissä   Kuningassaniaiskasvit Commonsissa 
Infobox OKNimi-testi OK: 
Kuningassaniaiskasvit (Osmundaceae) on saniaisheimo monotyyppisessä Osmundales-lahkossa. Kuningassaniaiskasvit ovat eläviä fossiileja, ja heimon noin 20 lajia ovat jäänne alun perin paljon laajemmasta kehityslinjasta. Varhaisimmat fossiilit tunnetaan permikaudelta 286–245 miljoonaa vuotta sitten. Levinneisyydeltään heimon lajit ovat trooppisia ja temperaattisia.
Euroopassa kasvaa yksi kuningassaniaiskasvien laji, kuningassaniainen (Osmunda regalis) joka on hyvin kookkaaksi kasvava omannäköisensä saniainen, jolla on erilliset itiöpesäkelehdet.
Tuntomerkit

Kuningassaniaiskasvien juurakko on pysty ja runkomainen. Lehtiruotien tyvellä on korvakkeet. Kasvien kaikki lehdet ovat joko samanlaisia (monomorfisia) tai itiöpesäkelehdet poikkeavat kasvullisista (dimorfiset lehdet) tai yhdessä lehdessä on muusta lehdestä eroava itiöpesäkkeiden alue. Nuorina lehdet ovat karvaiset ja täysikasvuisina kerran tai kahteen kertaan parilehdykkäiset. Suonet ovat tavallisesti haarautuvia. Itiöpesäkkeet sijaitsevat toisistaan erillään eivätkä muodosta ryhmiä eli soruksia. Pesäke on lyhyt- ja tukevavartinen, ja sen päässä olevassa isossa kotelossa voi kehittyä yli 1000 itiötä. Pesäke avautuu kärkiraolla. Itiöt ovat vihreitä, lähes pallomaisia, sileitä ja lyhytikäisiä. Niiden ituaukko on kolmehaarainen. Sukusolupesäkkeitä sisältävät gametofyytit, alkeisvarsikot, ovat kookkaita, vihreitä, herttamaisia tai nauhamaisia ja pitkäikäisiä. Ne kasvavat maan pinnalla, ja niissä on vahva keskisuoni, juurtumahapsia (ritsoideja) ja kasvusolukkoa (meristeemiä).
Evoluutio

Kuningassaniaiskasvit kuuluvat useimpien saniaisten tavoin putkilokasvien kehityslinjaan (kladiin), jota nimitetään leptosporangiaateiksi. Näillä itiöpesäkkeet, sporangiot, syntyvät yhdestä ainoasta lehden pintakerroksen (epidermin) solusta. Saniaislahkoista Equisetales (kortemaiset), Ophioglossales (käärmeenkielikasvit), Psilotales (haarusanikkaiset) ja Marattiales muodostavat kukin oman kladinsa leptosporangiaattien ulkopuolelle saniaisten evoluutiopuun juurelle.
Juuren poikkileikkauksen rakenne on kuningassaniaiskasveilla muista saniaisista poikkeava, ja sen perusteella on jo permikautisia fossiileja tunnistettavissa tähän heimoon kuuluviksi. Nykysaniaisissa ei ole kuningassaniaisten läheisiä sukulaisia. DNA-sekvensseihin perustuva fylogenetiikka sijoittaa kuningassaniaiset kaikkien muiden leptosporangiaattien sisarryhmäksi, joten ne lienevät suoraan ensimmäisten leptosporangiaattien jälkeläisiä. Lehtien korvakkeet, suonitus, suuri itiömäärä ja itiöpesäkkeet, jotka joissakin tapauksissa kehittyvät useammasta kuin yhdestä solusta, viittaavat yhteyksiin em. varhain syntyneisiin saniaislahkoihin.
Suvut

Leptopteris
kuningassaniaiset (Osmunda)
monarkkisaniaiset (Todea)
Christenhusz ja muut (2017) erottavat yllä mainittujen sukujen lisäksi neljännen yksilajisen kanelisaniaisten Osmundastrum suvun. Runsaslajisimmat suvut ovat Osmunda ja Leptopteris, joissa kummassakin on kymmenen lajia. Todea koostuu kahdesta lajista. Koko heimon lajiluku on siten 23.
Käyttö

Joitakin lajeja on käytetty ravintokasveina (mm. kanelisaniainen Osmundastrum cinnamomeum). Kuningassaniaisen (Osmunda regalis) maavarren kuituja kerätään toisinaan käytettäväksi orkideoiden viljelyssä kasvualustana, mikä on vaarantanut sen kasvustoja eräissä maissa.
Aiheesta muualla

Suomen Lajitietokeskus: Osmundaceae
Jevhen Petruševytš

Jevhen Petruševytš.
Jevhen Petruševytš (ukr. Євген Петрушевич; 3. kesäkuuta 1863 Busk, Galitsia, Itävallan keisarikunta – 29. elokuuta 1940 Berliini, Saksa) oli ukrainalainen poliitikko, joka toimi vuosina 1918–1919 lyhytaikaisen Länsi-Ukrainan kansantasavallan presidenttinä.
Petruševytš opiskeli oikeustiedettä Lvivin yliopistossa ja toimi lakimiehenä Sokalissa ja Skolessa. Hänet valittiin Ukrainan kansallisdemokraattisen puolueen edustajana Itävallan valtakunnanneuvostoon vuonna 1907 ja Galitsian maapäiville vuonna 1910. Vuonna 1917 hänestä tuli Itävallan parlamentin ukrainalaisryhmän puheenjohtaja. Kun keisari Kaarle I ensimmäisen maailmansodan lopussa lupasi muuttaa Itävalta-Unkarin liittovaltioksi, Petruševytš kutsui Lviviin 18. lokakuuta 1918 ukrainalaisten kansalliskokouksen, jossa julistettiin perustetuksi Länsi-Ukrainan valtio. Keisarikunnan hajottua se julistettiin kokonaan itsenäiseksi kansantasavallaksi ja Petruševytš valittiin sen presidentiksi. Länsi-Ukrainan kansantasavalta yhdistyi tammikuussa 1919 Ukrainan kansantasavallan kanssa, jolloin hänet nimettiin Ukrainan direktoriohallituksen kuudenneksi jäseneksi. Puolan armeijan vallattua pääosan Galitsiasta Länsi-Ukrainan hallitus luovutti kesällä 1919 kaiken toimivaltansa Petruševytšille, josta tuli nimellisesti alueen diktaattori, mutta hänen armeijansa joutui pian peräytymään itään Ukrainan kansantasavallan alueelle. Riitaannuttuaan direktorion johtajan Simon Petljuran kanssa hän erosi hallituksesta ja lähti Ukrainasta marraskuussa 1919.
Petruševytš perusti heinäkuussa 1920 Wienissä Länsi-Ukrainan pakolaishallituksen. Se menetti merkityksensä, kun Kansainliitto vuonna 1923 tunnusti koko Galitsian kuuluvan Puolalle. Petruševytš asui sen jälkeen maanpaossa Saksassa.
Jean-Alain Boumsong

Jean-Alain Boumsong
Jean-Alain Boumsong (s. 14. joulukuuta 1979 Douala, Kamerun) on ranskalainen jalkapalloilija. Hän edustaa Kreikan liigassa pelaavaa Panathinaikosia.